McFly

**McFly** er et engelsk pop-rock band etablert i 2003. I 2004 ga bandet ut sin første singel, som bar tittelen *[[5 Colours in Her Hair]]*.

Bandet ble stiftet av Tom Fletcher (født 17. juli 1985), sammen med Danny Jones (12. mars 1986), Dougie Poynter (30. november 1987) og Harry Judd (23. desember 1985). De hadde platekontrakt med selskapet Island Records fram til desember 2007, da de startet sitt eget plateselskap Super Records. Bandet ledes av Prestige Management.

I mai 2007 hadde Tom Fletcher (også de med Busted) hatt tolv Topp 10-singler, sju av dem nådde førsteplass på den britiske hitlisten med McFly. De har også hatt to nr. 1 album, først debutalbumet *Room on the 3rd Floor* og deretter *Wonderland*. Deres tredje album, *Motion in the Ocean*, ble utgitt 6. november 2006, og nådde 6.-plass. I november 2007 kom samlealbumet All the Greatest Hits, og det fjerde studioalbumet  ble utgitt 22. september 2008. Og det femte studioalbumet Above The Noise ble utgitt 15. november 2010.

## Historikk
### Begynnelsen
Tom Fletcher møtte opp på audition for bandet Busted, men ble ikke plukket ut. Managementet til Busted likte ham derimot, og han begynte å skrive sanger sammen med James Bourne. Han har blant annet vært med på å skrive de fleste sangene på Busteds andre album *A Present for Everyone*. Fletcher ble spurt om å filme auditioner for et nytt boyband, V. Der møtte han Danny Jones som trodde at det var audition for et Busted-lignende band. Fletcher og Jones ble raskt venner og managementet viste også interesse for Jones. De begynte å skrive sammen, og i to måneder bodde de på InterContinental Hotel i London for å skrive sanger sammen med Bourne. Det ble satt inn en annonse i musikkavisen NME etter en bassist og trommeslager, og på auditionen i Covent Garden ble McFly besatt av Dougie Poynter og Harry Judd. Navnet fikk de fra Fletchers favorittfilm *[[Tilbake til fremtiden]]* der hovedfiguren heter Marty McFly.

### ''Room on the Third Floor''
Det første albumet til de unge musikerne ble en suksess. Albumet fikk navnet på grunn av at de fleste sangene ble skrevet i tredje etasje på et hotell i London. I starten var McFly tydelig inspirert av 60-tallsband som The Beach Boys og The Beatles. Debutsingelen *[[5 Colours in Her Hair]]* ble utgitt den 29. mars 2004 og holdt seg på førsteplass i England i to uker.

I juli 2004 kom singelen «Obviously», som også gikk rett til topps. Etter dette kom albumet på førsteplass. Dette innebar at McFly slo verdensrekorden til The Beatles om å være yngste band med album på førsteplass. Den tredje singelen fra albumet, «That Girl», ble gitt ut 6. september 2004 kom til tredjeplass. Albumets tittelspor kom den 6. september samme året og havnet på en femteplass på hitlistene.

### ''Wonderland''
I mars 2005 slapp McFly den doble A-side-singelen *All About You/You've Got a Friend* til inntekt for den britiske veldedighetsorganisasjonen Comic Relief. Fletcher hadde opprinnelig skrevet «All About You» til kjæresten sin som valentinsdagspresang, men når de ble spurt om de ville gi ut en sang for Comic Relief, falt valget på denne. I forbindelse med dette dro bandet til Uganda for å se hva pengene fra singelen skulle gå til. Musikkvideoen til «You've Got A Friend» ble filmet der. Singelen lå på førsteplass i én uke fra 13. mars 2005.

Den andre singelen fra *Wonderland*, «I'll Be Ok», ble uttgitt i Storbritannia den 15. august 2005 og ble den fjerde singelen til McFly som gikk til toppen av listene. Selve albumet ble gitt ut den 29. august 2005 og gikk til topp på en hitliste. Ifølge Guinness rekordbok er bandet nå det yngste bandet hvor to første album har gått rett inn på førsteplass på de britiske hitlistene. På dette albumet var band-medlemmene avbildet med svarte klær, og tekstene handlet om midtlivskrise og selvmord. Dette var et brudd med surfer-stilen på *Room on the 3rd Floor*. Den tredje singelen *I Wanna Hold You* ble utgitt den 17. oktober, og ga dem 6 topp 3 singler. Den fjerde doble singelen ble gitt ut 12. desember senere på året og het *Ultraviolet/The Ballad Of Paul K.* Til dags dato er det den McFly-singelen som har gjort det dårligst på listene.

I forbindelse med det nye albumet gjennomførte bandet en arena-turné høsten 2005. De hadde med seg et orkester, og showet i Manchester, men ble filmet for deres første DVD: *The Wonderland Tour - Live in Manchester*. Også denne gikk rett til topps, noe som *kan* settes i sammenheng med at en rekke halvnakne bilder som var tatt av band-medlemmene bak scenen, florerte på nettet i dagene før albumet ble lansert.

### ''Just My Luck'' (2006)
McFly har gitt ut tre album i England, og ett i USA. *Just My Luck*, utgitt 12. mai 2006, var bandets amerikanske debut der de tok sanger fra de to første albumene og satt i sammen til ett album. *[[Just My Luck]]* er også navnet på den kritiker-slaktede Hollywood-filmen med Lindsay Lohan og Chris Pine, der McFly opptrådte som seg selv. Bandet var i USA en stund for å spille inn filmen og for å promotere albumet sitt. Albumet oppnådde en 25.-plass på US Hotseekers-listen.

### ''Motion in the Ocean''
Den første singelen fra *Motion in the Ocean* var sangen «Please, Please», som ble utgitt i England som en dobbel singel sammen med «Don't Stop Me Now», som er en coverversjon av en sang av Queen. Den 23. juli 2006 kom denne dobbeltsingelen på førsteplass på de britiske hitlistene, og ble dermed bandets femte singel som gikk til topps. Overskuddet gikk til veldedighetsorganisasjonen Comic Reliefs underorganisasjon Sports Relief. Ettersom McFly tapte et veddemål med eieren av London-baren G-A-Y, måtte de komme nakne opp på scenen på baren mens de spilte «Please, Please».

Den 14. september 2006 kunngjorde bandet at det tredje albumet skulle hete *Motion in the Ocean*. Det ble utgitt den 6.&nbsp;november 2006, og albumet nådde 6.&nbsp;plass på hitlistene.

*Star Girl* var den andre singelen fra dette albumet. Den ble skrevet etter at Fletcher hadde en drøm om at han ble forelsket i et romvesen, og også denne sangen gikk til topps på de engelske hitlistene. Etter dette ble singelen med sangene «Sorry's Not Good Enough»/*«*Friday Night» utgitt 18. desember 2006, og kom til 3.-plass. Sangen «Friday Night» er også med i filmen Night at the Museum. *Baby's Coming Back/Transylvania* ble sluppet 7. mai 2007. Den skulle egentlig slippes 26. februar, men bandet utsatte den fordi de skulle dra tilbake til Uganda for å se utviklingen som har skjedd etter sist de var der.

Høsten 2006 la McFly ut på sin andre arena-turne. Selv om tittelen var *The Motion in the Ocean Tour*, spilte de bare fire sanger fra albumet. I 2007 ble albumet relansert som en CD + DVD utgave, hvor DVD-en inneholdt et show fra turneen. Denne gangen nådde albumet 14.-plass.

### ''Greatest Hits'' (2007)
McFlys første samlealbum ble gitt ut 5. november 2007. Samlealbumet kom i to versjoner: *Greatest Hits* som inneholder de største hitene til bandet pluss et par nye låter, og *All the Greatest Hits* som inneholder alle singlene fra McFlys karriere. Albumet nådde tredjeplass på den britiske hitlisten. Den første og eneste singelen derfra var «The Heart Never Lies», som ble sluppet høsten 2007. Den kom også på tredjeplass på hitlistene.

### ''Radio:ACTIVE'' (2008)
Bandet ga ut albumet *Radio:ACTIVE* den 20. juli 2008, på sitt eget plateselskap Super Records. Albumet ble gitt ut gratis via den britiske søndagsavisen ''The Mail''. Den første singelen fra dette albumet er «One for the radio», som havnet på andreplass på hitlistene. Den andre singelen fra dette albumet heter «Lies». De ga også ut «Do Ya» som singel; inntektene fra denne singelen donerte de til organisasjonen «Children in need». «Do Ya»-singelen ble gitt ut sammen med coverinnspillingen «Stay with me».

### ''Above The Noise'' (2010)
Bandets femte studioalbum *[[Above the Noise]]* ble lansert 15. november 2010. Den første singelen fra dette albumet var låta «Party Girl», som ble utgitt 6. september. Singel nummer to var «Shine A Light», der Taio Cruz er gjestevokalist; den ble lansert 8. november. Dette albumet ble gitt ut samtidig som DVD-en *Behind the Noise*.

### ''Young Dumb Thrills'' (2020)
Bandets sjette studioalbum ble tilgjengelig 13. november 2020. Det havnet som nummer to på de britiske albumlistene første uka, og ble dermed bandets høyeste plassering på den lista siden *Wonderland* fra 2005. Den første singelen, «Happiness», ble sluppet 20.&nbsp;juli 2020. På singel nummer to, «Growing Up», hadde de med seg Blink 182s Mark Hoppus som både låtskriver og gjestevokalist; den ble sluppet 4.&nbsp;september samme år. «Tonight is the night» var albumets tredje singel, som ble sluppet 1. oktober 2020. Den fjerde og siste singelen fra Young Dumb Thrills ble sluppet 21. januar 2021 og har tittelen «You're Not Special».

### ''Power To Play'' (2023)
Den 9. juni 2023 lanserte bandet albumet *Power To Play*. Den 23. mars slapp de den første singelen, med tittelen «Where Did All The Guitars Go?». Den 26. april slapp de albumets andre singel, «God of Rock & Roll».

## Diskografi

## Turneer

* 2004 – Ett av Busteds støtteband på deres landsdekkende «UK arena tour» sammen med bandet «V»
* 2004 – «UK Theatre Tour», også kjent som «McFly – The Tour» (Turneen) 
* 2005 – «Wonderland Arena Tour» 
* 2006 – «Motion in the Ocean Arena Tour» 
* 2007 – «McFly Up Close and Personal»: 24 steder deres arena turneer ikke dekket 
* 2007 – «Greatest Hits So Far Tour»
* 2008 - RadioActive tour
* 2009 - Up Close and this time it's personal tour
* 2010 - Before the Noise tour
* 2011 - Above The Noise tour
* 2012 - Keep Calm and Play Louder tour
* 2013 - Memory Lane tour
* 2013 - Royal Albert Hall (fire konserter i Londons Royal Albert Hall)
* 2016  - The Anthology Tour (Her spilte de tre konserter over tre dager i fire byer hvor de spilte alle sangene de har spilt inn)
* 2019 - One Night Only at the O2
* 2021 - Young Dumb Thrills tour
* 2021 - One Night Only....Again
* 2023 - Power To Play Tour

## Eksterne lenker
* McFlys offisielle hjemmeside
* McFlys offisielle MySpace-side
* McFlys første norskefanside
* 
* 
* 
*